நுண்ணுயிர் தொழில்நுட்பம் மூலமாக அணுகினால் எளிதாக இந்த எண்ணெய் படிமங்களை அகற்றி விடலாம். இந்த செயல்முறையின் பெயர் MICROBIAL DEGRADATION அல்லது BACTERIAL DEGRADATION என்றழைக்கப்படுகிறது. இதற்காகவே சில குறிப்பிட்ட பாக்டீரியாக்கள் அடங்கிய நுண்ணுயிர் கலவையை எண்ணெய் கசிவு ஏற்பட்ட இடங்களில் செலுத்தினால் எண்ணெயுடன் இந்த பாக்டீரியாக்கள் வினைபுரிந்து எண்ணெய் படிமத்தை இலகுவாக்கும். எண்ணெய் படிமத்தில் உள்ள ஹைட்ரோகார்பன்ஸ் உடன் இந்த பாக்டீரியாக்கள் வினைபுரிந்து அதன் கார்பன் கட்டமைப்பை உடைத்து ஆவியாகி வெளிக்காற்றுடன் கலந்துவிடச்செய்கிறது. ஆனால் இது எளிதான செயல்முறை அல்ல. இதற்கு உயிரியல் தொழில்நுட்பக் கருவிகளும் அதை முறையாக பயன்படுத்தத் தெரிந்த வல்லுனர்களும் தேவை. கடல் நீரின் தன்மை, எண்ணெய் கழிவின் தன்மை, வெளியில் உள்ள தட்பவெப்ப நிலை போன்றவைகளை ஆராய்ந்து அதற்கேற்றாற்போல இதை மேற்கொள்ள வேண்டும். இதைச் செய்த பின்னர் ஆள் பலத்தைக் கொண்டு வாளிகள் மூலமாகவும் எண்ணெய்க் கழிவுகளை அகற்றலாம். இந்தியாவில் இதுபோன்ற விபத்துகள் நடக்காததால் இதற்கான பேரிடர் மேலாண்மை குறித்து அனுபவம் இல்லாமல் உள்ளது. இருப்பினும் இது மிகப்பெரிய நிர்வாகச் சீரழிவாக பார்க்கப்பட வேண்டிய ஒரு விபத்து. அரசியல் என்ன தெரியுமா? ஒரு வேளை விபத்து நிகழ்ந்தால் அவர்கள் தர வேண்டிய இழப்பீடின் அளவு மிக மிக அதிகமாக இருக்கும். எண்ணெய்க் கசிவு விபத்திற்கு பி.பி நிறுவனம் தந்த இழப்பீடை விட பல மடங்கு அதிகமாக இருக்கும். இந்த உண்மையைப் புரிந்துதான் இந்த நிறுவனங்கள் இழப்பீடு சட்டத்திற்கு எதிராக இருக்கின்றன. சென்னையில் நடந்த எண்ணெய் கசிவு அணுக் கழிவுகளை பற்றிய கேள்விகளை தூண்டியிருக்கிறது. கூடவே நாம் இழப்பீடுகள் பற்றியும் பேசியாக வேண்டும்.